section_heading: Smrt
paragraph_text: Silvestar Sabolčki je poginuo u rano jutro 30. svibnja 2003. godine, u prometnoj nesreći. Nesreća se dogodila na raskrižju Koprivničke ulice i ulice Pavleka Miškine na istočnom ulazu u Varaždin.<ref>Slobodna Dalmacija: Tri nogometaša poginula, Varaždin zavijen u crninu, preuzeto 11. lipnja 2012. Tada je Sabolčki kao vozač Audija A3 prilikom velike brzine izgubio nadzor nad vozilom koje je udarilo u stup rasvjete te je prilikom okretanja udarilo i u drugi rasvjetni stup. U vozilu su bili i 20-godišnji Kristijan Kitner i 24-godišnji Krunoslav Sabolić koji su izletjeli iz vozila te poginuli na licu mjesta. Kitner i Sabolić su također bili nogometaši, oboje vratari. Kitner je tada igrao za varaždinski Varteks dok je Sabolić (bivši Varteksov igrač) nastupao za koprivnički Slaven Belupo.<ref>Sportnet: Poginuli Sabolčki, Sabolić i Kitner, preuzeto 11. lipnja 2012.